b'\n_START_ARTICLE_\nRenault Espace\n_START_SECTION_\nHistorie\n_START_PARAGRAPH_\nDen franske bilfabrikant Matra udviklede i \xc3\xa5rene 1978 til 1982 Europas f\xc3\xb8rste MPV og bragte i 1984 sammen med Renault bilen i serieproduktion under navnet Renault Espace._NEWLINE_Oprindeligt var bilen t\xc3\xa6nkt til Talbot som efterf\xc3\xb8lger for den i slutningen af 1983 udg\xc3\xa5ede Talbot-Matra Rancho. Talbot tilh\xc3\xb8rte PSA-koncernen. Som f\xc3\xb8lge af Talbot-Matras likviditetsproblemer overtog Renault den f\xc3\xa6rdige bil. Bilen var designet af Antonis Volanis.\n_START_SECTION_\nProduktionssteder\n_START_PARAGRAPH_\nTil og med tredje generation blev bilen bygget p\xc3\xa5 Matras fabrik i Romorantin-Lanthenay, departement Loir-et-Cher i det centralfranske Sologne._NEWLINE_Med introduktionen af fjerde generation i 2002 blev produktionen flyttet til Renaults fabrik i det nordfranske Sandouville, hvor ogs\xc3\xa5 Vel Satis og Laguna blev bygget.\n_START_SECTION_\nModelhistorie\n_START_PARAGRAPH_\nTraditionelt ben\xc3\xa6vner Renault nye modelgenerationer Phase I, og faceliftede modeller Phase II, Phase III osv..\n_START_SECTION_\nEspace I (1984\xe2\x88\x921991)\n_START_PARAGRAPH_\nDen fra marts 1984 byggede, f\xc3\xb8rste generation af Espace blev internt betegnet type J11. Den blev i solgt i 191.674 eksemplarer._NEWLINE_I starten af 1988 fik modellen i rammerne af et facelift modificeret fronten og forl\xc3\xa6nget bagenden. Samtidig kom modellen i en firehjulstrukket udgave.\n_START_SECTION_\nEspace II (1991\xe2\x88\x921997)\n_START_PARAGRAPH_\nDen 18 cm l\xc3\xa6ngere anden generation, ogs\xc3\xa5 betegnet type J63, var en videreudvikling af J11 og kom p\xc3\xa5 markedet i februar 1991. Karrosseri og kabineudstyr blev komplet modificeret. J63 havde rundere former og st\xc3\xa6rkere motorer, 4- og 6-cylindrede benzinmotorer og en 4-cylindret turbodieselmotor, hvorved tophastigheden steg til op til 190 km/t. J63 fandtes ogs\xc3\xa5 i den firehjulstrukne Quadra-udgave._NEWLINE_I Kina blev den anden generation mellem 1994 og 1999 bygget af Sanjiang Renault Automobile under navnet Renault Univers._NEWLINE_Af denne Espace-generation blev der trods stigende konkurrence solgt 316.419 eksemplarer.\n_START_SECTION_\nPhase IV (2012\xe2\x88\x92)\n_START_PARAGRAPH_\nI juli 2012 fik Espace et yderligere facelift. Kendetegnene for Phase IV er en modificeret front med ny grill og st\xc3\xb8rre logo. Motorprogrammet blev udvidet med en 130 hk-dieselmotor.'